ddrg/super_eurlex huggingface dataset:
Nõukogu määrus (EÜ) nr 1075/96,

10. juuni 1996,

millega muudetakse määrust (EÜ) nr 1626/94, millega kehtestatakse teatavad tehnilised meetmed Vahemere kalavarude kaitseks

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

Vahemere üldine kalandusnõukogu (General Fisheries Council for the Mediterranean — GFCM) võttis oma 21. korralisel istungjärgul 22.–26. mail 1995 Alicantes Hispaanias vastu soovituse hariliku tuuni varude haldamise kohta Vahemeres; nimetatud soovitusega keelatakse teatavatel kalalaevadel seda kalaliiki püüda iga aasta 1. juunist kuni 31. juulini;

vastavalt GFCM asutamislepingu V artikli punktidele 2, 3 ja 4 on kõnealuse organisatsiooni liikmed kohustatud kohaldama GFCM vastuvõetud soovitusi alates vastulausete esitamise tähtaja lõppemisest;

seetõttu on vaja vastavalt muuta 27. juuni 1994. aasta määrust (EÜ) nr 1626/94, [4] et lisada sinna kõnealuse soovituse sätted,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EÜ) nr 1626/94 järgmiselt.

1. Lisatakse järgmine artikkel:

"Artikkel 5a

1. Laevadel, mille pikkus on üle 24 meetri, on iga aasta 1. juunist 31. juulini keelatud püüda harilikku tuuni pinnaõngedega.

2. Käesolevas artiklis käsitletakse kohaldatava pikkusena ICCATi määratletud pikkust, mis on esitatud V lisas."

2. Lisatakse järgmine lisa:

V LISA

Laeva pikkuse määratlus vastavalt ICCATile:

- kõikide laevade puhul, mis on ehitatud pärast 18. juulit 1982, 96 % kogupikkusest veepiiril, mis on 85 % kõrgusel vähimast teoreetilisest parda kõrgusest, mõõdetuna kiilu ülaosast, või pikkus vöörtäävi välisservast kuni roolipalleri telgjooneni samal veepiiril, kui see on pikem. Diferendiga projekteeritud laevade puhul mõõdetakse pikkust kavandatud veepiiriga paralleelsel veepiiril;

- kõikide kalalaevade puhul, mis on ehitatud enne 18. juulit 1982, riiklikus registris või muus laevaregistris registreeritud pikkus.

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 10. juuni 1996

Nõukogu nimel

eesistuja

M. Pinto

[1] EÜT C 41, 13.2.1996, lk 17.

[2] Arvamus on esitatud 24. mail 1996 (Euroopa Ühenduste Teatajas seni avaldamata).

[3] EÜT C 174, 17.6.1996.

[4] EÜT L 171, 6.7.1994, lk 1.

--------------------------------------------------
Euroopa Liidu Teataja L 150 , 25/06/1996 Lk 0012 - 0012



Komisjoni määrus (EÜ) nr 1127/96, 24. juuni 1994, millega muudetakse määrust (EÜ) nr 1423/95, milles sätestatakse suhkrusektori toodete, välja arvatud melassi impordi üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1981. aasta määrust (EMÜ) nr 1785/81 suhkrusektori turgude ühise korralduse kohta, [1] viimati muudetud määrusega (EÜ) nr 1101/95, [2] eriti selle artikli 14 lõiget 2 ja artikli 15 lõiget 4, ning arvestades, et: rafineerimiseks ettenähtud toorsuhkru tollitariifi määrad ja täiendavad imporditollimaksud määratakse kindlaks selliste suhkrute puhul, mille saagis on 92 % ühenduse poolt määratletud standardkvaliteediga suhkru saagisest; on sätestatud, et kui kõnealuste suhkrute saagis erineb standardkvaliteediga suhkru jaoks kindlaksmääratud saagisest, tuleks teha kohandus; seepärast tuleks selguse huvides sätestada, et komisjoni määruse (EÜ) nr 1423/95 [3] (muudetud määrusega (EÜ) nr 2528/95 [4]) sätteid kohaldatakse üksnes toorsuhkru suhtes; käesoleva määrusega ettenähtud meetmed on kooskõlas suhkruturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1423/95 artikli 5 lõige 1 asendatakse järgmisega: "1. Kui vastavalt määruse (EMÜ) nr 431/68 artiklile 1 kindlaksmääratud imporditud toorsuhkru saagis erineb standardkvaliteedi jaoks kindlaksmääratud saagisest, arvutatakse CN-koodide 17011110 ja 17011210 alla kuuluvate toodete puhul sissenõutav tollitariifi maks ning CN-koodide 17011110, 17011190, 17011210 ja 17011290 alla kuuluvate toodete puhul nõutav täiendav tollimaks kõnealuse toorsuhkru 100 kilogrammi kohta nii, et standardkvaliteediga toorsuhkru jaoks kindlaksmääratud vastav tollimaks korrutatakse paranduskoefitsiendiga. Paranduskoefitsiendi saamiseks jagatakse imporditud toorsuhkru saagise protsent arvuga 92." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. juuni 1996 Komisjoni nimel komisjoni liige Franz Fischler [1] EÜT L 177, 1.7.1981, lk 4. [2] EÜT L 110, 17.5.1995, lk 1. [3] EÜT L 141, 24.6.1995, lk 16. [4] EÜT L 258, 28.10.1995, lk 50. --------------------------------------------------
Official Journal L 188 , 27/07/1996 P. 0021 - 0021



KOMISJONI MÄÄRUS (EÜ) nr 1481/96, 26. juuli 1996, millega muudetakse määrust (EÜ) nr 2921/95, milles sätestatakse teatavate põllumajanduslike ümberarvestuskursside languse hüvitamise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. detsembri 1995. aasta määrust (EMÜ) nr 2990/95 (millega reguleeritakse põllumajanduslike ümberarvestuskursside märgatava languse hüvitamist enne 1. juulit 1996,1 muudetud määrusega (EÜ) nr 1451/962) eriti selle artikli 2 lõiget 4, ning arvestades, et: komisjoni määrusega (EÜ) nr 2921/953 (muudetud määrusega (EÜ) nr 459/964) sätestatud tähtaegade puhul tuleb võtta arvesse määruse (EÜ) nr 2990/95 kehtivusaja pikendamist kauemaks kui 30. juunini 1996; määruse (EMÜ) nr 2921/95 artikli 2 lõikes 2 osutatud abisumma suhtes kohaldatava ja selle toetusega seotud majandusliku eesmärgi alusel kehtestatud ümberarvestuskursi rakendusjuhtu tuleks kohandada, et võtta arvesse mitmeid omavääringutes väljendatud põllumajanduslike ümberarvestuskursside märkimisväärseid langusi; käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2921/95 muudetakse järgmiselt. 1. Artikli 2 lõige 2 asendatakse järgmisega: "2. Määruse (EÜ) nr 1527/95 artikli 2 lõikes 2 ja määruses (EÜ) nr 2990/95 määratud summade ümberarvestamiseks eküüdest omavääringusse kasutatakse põllumajanduslikku ümberarvestuskurssi, mis kehtib vahetult enne kõnealuse summa kindlaksmääramist mõjutavat märkimisväärset langust." 2. Artikli 3 lõike 1 teine taane asendatakse järgmisega: "- 1. jaanuari 1996, kui abi antakse määruse (EÜ) nr 2990/95 alusel enne 30. juunit 1996 toimunud põllumjandusliku ümberarvestuskursi märkimisväärsete languste puhul, - 1. juulit 1996, kui abi antakse määruse (EÜ) nr 2990/95 alusel." 3. Artikli 5 lõikele 1 lisatakse järgmine lõik: "Põllumajandusliku ümberarvestuskursi märkimisväärsete languste korral pärast 30. juunit 1996 tuleb abi andmise taotlused esitada 30. juuniks 1997." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. juuli 1996 Komisjoni nimel komisjoni liige Franz FISCHLER 1 EÜT L 312, 23.12.1995, lk 7. 3 EÜT L 187, 26.7.1996, lk 1. 3 EÜT L 305, 19.12.1995, lk 60. 4 EÜT L 64, 14.3.1996, lk 12.
Official Journal L 190 , 31/07/1996 P. 0023 - 0024



KOMISJONI MÄÄRUS (EÜ) nr 1527/96, 30. juuli 1996, millega muudetakse määrust (EÜ) nr 1162/95, mis sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. juuni 1976. aasta määrust (EMÜ) nr 1418/76 riisituru ühise korralduse kohta1 (viimati muudetud määrusega (EÜ) nr 3072/952), eriti selle artikli 10 lõiget 2 ja artikli 14 lõiget 16, ning arvestades, et: määruse (EMÜ) nr 1418/76 artikli 5 lõikes 2 toorriisile ettenähtud sekkumiskokkuostuhinnad asendatakse alates 1996/97. majandusaastast ühtse sekkumishinnaga; 1995/96. majandusaastalt 1996/97. majandusaastale üleminekul, kui majandusaasta lõpul vastavalt komisjoni määruse (EÜ) nr 1162/953 artikli 12 lõikele 5 (määrust on viimati muudetud määrusega (EÜ) nr 1029/964) kaalutakse toetuse vähendamist, tuleks arvesse võtta vahet toorriisi vana majandusaasta ilma igakuise hinnatõusuta sekkumiskokkuostuhinna ja uue majandusaasta sekkumishinna vahel; sellega välditakse liiga suurt vähendust, mis tuleneb määruses (EMÜ) nr 1418/76 ettenähtud sekkumishinna kasutamisest nimetatud määruse artikli 5 lõikes 2 ettenähtud sekkumiskokkuostuhinna asemel; tuleks osutada asjaolule, et esimest korda kohandatakse toetust litsentsitaotluse esitamisele järgneva kalendrikuu esimesel päeval; statistika huvides peaksid liikmesriigid iga päev teatama impordilitsentsidega hõlmatud riisikogused vastavalt päritolule; käesolevas määruses ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ) nr 1162/95 järgmiselt. 1. Artikli 12 lõikele 4 lisatakse järgmine lõik: "Esimest korda kohandatakse toetusi litsentsitaotluse esitamisele järgneva kalendrikuu esimesel päeval. Edaspidi tehakse kohandusi igal kuul." 2. Artikli 12 lõike 5 punktile a lisatakse järgmine lõik: "Üleminekul 1995/96. majandusaastast 1996/97. majandusaastale kohaldatakse hinnavahena määruse (EMÜ) nr 1418/76 artikli 5 lõikes 2 toorriisile 1995/96. majandusaastaks ilma igakuise hinnatõusuta ettenähtud sekkumiskokkuostuhinna ja 1996/97. majandusaasta sekkumishinna vahet." 3. Artikli 13 lõike 2 esimene lõik asendatakse järgmisega: "2. Väljaantud impordilitsentside kohta teatavad liikmesriigid iga päev litsentsides määratud kogused tootekoodide kaupa ja pehme nisu puhul ka kvaliteediastme ning päritolu järgi. Samuti märgitakse päritolu riisi impordilitsentsidel." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Artikli 1 lõiget 2 kohaldatakse alates 1. maist 1996 väljaantud litsentside suhtes. Artikli 1 lõikeid 1 ja 3 kohaldatakse alates 1. septembrist 1996 väljaantud litsentside suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuli 1996 Komisjoni nimel komisjoni liige Franz FISCHLER 1 EÜT L 166, 25.6.1976, lk 1. 2 EÜT L 329, 31.12.1995, lk 18. 3 EÜT L 117, 24.5.1995, lk 2. 4 EÜT L 137, 8.6.1996, lk 1.
Euroopa Liidu Teataja L 289 , 12/11/1996 Lk 0001 - 0001



Nõukogu määrus (EÜ) nr 2153/96, 25. oktoober 1996, millega muudetakse komisjoni määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 12. oktoobri 1992. aasta määrust nr 2913/92, [1] millega kehtestatakse ühenduse tolliseadustik, eriti selle artiklit 249, võttes arvesse komisjoni ettepanekut ning arvestades, et: artikli 361 alusel ei taga ühenduse välistransiidil kohaldatav üldtagatise summa, mis on vähemalt 30 % tasumisele kuuluvatest tolli- ja muudest maksudest, kõikide pettuse juhtude korral omavahendite tagasisaamist; seepärast on soovitatav seda summat suurendada üldreeglina 100 % ni, välja arvatud kindlaksmääratud juhtudel; ühenduse määrust (EMÜ) nr 2454/93 [2] tuleks muuta, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määruse (EMÜ) nr 2454/93 artiklit 361 järgmiselt. 1. "Lõige 1 asendatakse järgmisega: 1. Üldtagatise summa on 100 % lõike 4 kohaselt tasumisele kuuluvatest tolli- ja muudest maksudest, minimaalselt 7000 eküüd, välja arvatud lõikes 2 nimetatud juhtudel. 2. Toll võib üldtagatise summaks määrata vähemalt 30 % lõike 4 kohaselt tasumisele kuuluvatest tolli- ja muudest maksudest, minimaalselt 7000 eküüd, kui: - ettevõtja on kaheaastase ajavahemiku jooksul regulaarselt tegelnud ühenduse transiitvedudega üldtagatise süsteemi alusel, - ettevõtja ei ole selle ajavahemiku jooksul oma kohustusi täitmata jätnud, - vähendatud tagatis katab vähemalt tollivõla summa, - kaubad ei ole loetletud lisas 52 ega neid pole välja arvatud üldtagatise süsteemist. 3. Lõikega 2 ettenähtud erandit ei kohaldata, kui kõnealuses lõikes nimetatud tingimusi enam ei täideta." 2. Lõigetest 2 ja 3 saavad vastavalt lõiked 4 ja 5. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 25. oktoober 1996 Nõukogu nimel eesistuja E. Kenny [1] EÜT L 302, 19.10.1992, lk 1. Määrust on muudetud 1994. aasta ühinemisaktiga. [2] EÜT L 253, 11.10.1993, lk 1. Määrust on viimati muudetud komisjoni määrusega (EÜ) nr 1676/96 (EÜT L 218, 28.8.1996, lk 1). --------------------------------------------------
Komisjoni määrus (EÜ) nr 2068/96,

29. oktoober 1996,

millega muudetakse määrusi (EÜ) nr 1432/94 ja (EÜ) nr 1486/95, millega kehtestatakse teatavate sealiha tariifikvootide üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 3290/94, [2] eriti selle artiklit 22,

ning arvestades, et:

teatavatele sealihatoodetele on antud tariifikvoodid vastavalt komisjoni 22. juuni 1994. aasta määrusele (EÜ) nr 1432/94 (milles sätestatakse nõukogu määrusega (EÜ) nr 774/94 ettenähtud impordikorra üksikasjalikud rakenduseeskirjad sealihasektoris ning sealiha ja teatavate muude põllumajandustoodete teatavate ühenduse tariifikvootide avamine ja haldamine, [3] viimati muudetud määrusega (EÜ) nr 1593/95 [4] ja vastavalt komisjoni 28. juuni 1995. aasta määrusele (EÜ) nr 1486/95 (millega avatakse sealihasektori toodete tariifikvoodid ning sätestatakse kvootide haldamise kord, [5] muudetud määrusega (EÜ) nr 1176/96 [6]; Euroopa Ühenduse ja kolmandate riikide vahelise kaubanduse hõlbustamiseks peab olema võimalik sealihatooteid importida ilma, et sellega kaasneks päritoluriigist importimise kohustus, mis tuleb statistilistel põhjustel siiski märkida impordilitsentsi lahtrisse 8;

neid sätteid tuleks kohaldada impordilitsentside suhtes, mille kehtivusaeg ei ole veel lõppenud ning mida ei ole kasutatud või on kasutatud üksnes osaliselt;

käesoleva määrusega ettenähtud meetmed on kooskõlas sealihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1432/94 artikli 3 punkt c asendatakse järgmisega:

"c) Litsentsitaotluse ja litsentsi lahtrisse 8 märgitakse päritoluriik."

Artikkel 2

Määruse (EÜ) nr 1486/95 artikli 4 punkt c asendatakse järgmisega:

"c) Litsentsitaotluse ja litsentsi lahtrisse 8 märgitakse päritoluriik."

Artikkel 3

Käesolev määrus jõustub Euroopa Ühenduste Teatajas avaldamise päeval.

Määrust kohaldatakse litsentside suhtes, mille kehtivusaeg ei ole veel lõppenud ning mida ei ole kasutatud või on kasutatud üksnes osaliselt.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. oktoober 1996

Komisjoni nimel

komisjoni liige

Franz Fischler

[1] EÜT L 282, 1.11.1975, lk 1.

[2] EÜT L 349, 31.12.1994, lk 105.

[3] EÜT L 156, 23.6.1994, lk 14.

[4] EÜT L 150, 1.7.1995, lk 94.

[5] EÜT L 145, 29.6.1995, lk 58.

[6] EÜT L 155, 28.6.1996, lk 26.

--------------------------------------------------
Euroopa Liidu Teataja L 280 , 31/10/1996 Lk 0001 - 0013



Komisjoni määrus (EÜ) nr 2054/96, 25. oktoober 1996, äärepoolseimatele piirkondadele iseloomulike kvaliteetsete põllumajandussaaduste ja -toodete graafilise sümboli avaldamise ning selle reprodutseerimise eeskirjade sätestamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. detsembri 1991. aasta määrust (EMÜ) nr 3763/91, millega kehtestatakse Prantsuse ülemeredepartemangude kasuks erimeetmed teatavate põllumajandustoodete suhtes, [1] viimati muudetud määrusega (EÜ) nr 2598/95, [2] eriti selle artikli 20 lõikeid 2 ja 3, võttes arvesse nõukogu 15. juuni 1992. aasta määrust (EMÜ) nr 1600/92 Assooride ja Madeira heaks teatavate põllumajandussaaduste ja -toodete suhtes kohaldatavate erimeetmete kohta, [3] viimati muudetud komisjoni määrusega (EÜ) nr 2537/95, [4] eriti selle artikli 31 lõikeid 2 ja 3, võttes arvesse nõukogu 15. juuni 1992. aasta määrust (EMÜ) nr 1601/92 Kanaari saarte heaks teatavate põllumajandussaaduste ja -toodete suhtes kohaldatavate erimeetmete kohta, [5] viimati muudetud määrusega (EÜ) nr 2537/95, eriti selle artikli 26 lõikeid 2 ja 3, ning arvestades, et: määruste (EMÜ) nr 3763/91, (EMÜ) nr 1600/92 ja (EMÜ) nr 1601/92 kohaldamisel on pärast pakkumiskutset töötatud välja graafiline sümbol, et parandada ühenduse äärepoolseimatele piirkondadele iseloomulike töödeldud ja töötlemata kvaliteetsete põllumajandussaaduste ja -toodete tuntust ja soodustada nende tarbimist; komisjoni määruses (EÜ) nr 1418/96 [6] kehtestatakse graafilise sümboli kasutamise üksikasjalikud eeskirjad; eespool nimetatud eesmärkide saavutamiseks tuleks graafiline sümbol teha kättesaadavaks määruse (EÜ) nr 1418/96 artiklis 2 osutatud kasutajatele, asjaomaste toodete müügi edendamisest, väärtuse suurendamisest ja turustamisest huvitatud kaubandusettevõtjatele ning tarbijatele; samuti tuleks sätestada graafilise sümboli reprodutseerimise ja selle nõuetekohase kasutamise tehnilised eeskirjad, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3763/91 artiklis 20, määruse (EMÜ) nr 1600/92 artiklis 31 ja määruse (EMÜ) nr 1601/92 artiklis 26 osutatud graafiline sümbol on esitatud käesoleva määruse lisas. Artikkel 2 Graafilist sümbolit reprodutseeritakse ja kasutatakse kooskõlas lisas sätestatud tehniliste eeskirjadega. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. oktoober 1996 Komisjoni nimel komisjoni liige Franz Fischler [1] EÜT L 356, 24.12.1991, lk 1. [2] EÜT L 267, 9.11.1995, lk 1. [3] EÜT L 173, 27.6.1992, lk 1. [4] EÜT L 260, 31.10.1995, lk 10. [5] EÜT L 173, 27.6.1992, lk 13. [6] EÜT L 182, 23.7.1996, lk 9. -------------------------------------------------- Lisa +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Komisjoni määrus (EÜ) nr 2154/96,

11. november 1996,

teatavate Uruguay vooru põllumajanduslepingu rakendamiseks vajalike üleminekumeetmete kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud komisjoni määrusega (EÜ) nr 923/96, [2] eriti selle artiklit 13, ning muude põllumajandusturgude ühist korraldust käsitlevate määruste vastavaid sätteid

ning arvestades, et:

komisjoni 27. novembri 1987. aasta määruse (EMÜ) nr 3665/87 (milles kehtestatakse põllumajandussaaduste ja -toodete eksporditoetuste süsteemi ühised üksikasjalikud rakenduseeskirjad, [3] viimati muudetud määrusega (EÜ) nr 1384/95 [4] artikli 20 lõike 3 punkti b teises taandes sätestatakse, et kui diferentseeritud toetuste puhul ei peeta kinni litsentsil märgitud sihtkohast ja kui tegelikule sihtkohale vastava toetuse määr on väiksem litsentsil märgitud toetuse määrast, lahutatakse toetusest 20 % kõnealuse toetuse ja litsentsil märgitud toetuse vahest; käesolevat sätet kohaldatakse alates 1. juulist 1995 vastuvõetud ekspordideklaratsioonide suhtes; kõnealune vähendamine on kehtestatud selleks, et tagada Uruguay vooru põllumajanduskokkuleppe kohaste koguste ja väärtuste piirangute järgimine;

häirete vältimiseks kaubanduses ja tõrgeteta ülemineku tagamiseks enne 1. juulit 1995 kehtivatelt eeskirjadelt uutele GATTi eeskirjadele nähakse komisjoni määrusega (EÜ) nr 974/95 [5] ette selliste ekspordilitsentside väljaandmine enne 1. juulit 1995, mida võib kasutada ka pärast kõnealust kuupäeva; kõnealuseid litsentse ei võeta arvesse uute GATTi eeskirjade raames; seepärast tuleks kõnealused litsentsid alates 1. juulist 1995 selgelt välja jätta 20protsendilise vähendamise kohaldamisalast;

käesoleva määrusega ettenähtud meetmed on kooskõlas kõigi asjaomaste turgude korralduskomiteede arvamusega,

ON VASTU VÕTNUD KÄESOLEVA MÄÄRUSE:

Artikkel 1

Huvitatud poole taotluse korral, mis on esitatud hiljemalt ühe aasta jooksul pärast käesoleva määruse avaldamist, ei kohaldata määruse (EMÜ) nr 3665/87 artikli 20 lõike 3 punkti b teises taandes sätestatud 20protsendilist vähendamist määruse (EÜ) nr 974/95 kohaselt väljaantud ekspordilitsentside alusel toimuva ekspordi suhtes.

Artikkel 2

Käesolev määrus jõustub päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. juulist 1995.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. november 1996

Komisjoni nimel

komisjoni liige

Franz Fischler

[1] EÜT L 181, 1.7.1992, lk 21.

[2] EÜT L 126, 24.5.1996, lk 37.

[3] EÜT L 351, 14.12.1987, lk 1.

[4] EÜT L 134, 20.6.1995, lk 14.

[5] EÜT L 97, 29.4.1995, lk 66.

--------------------------------------------------